19 मार्च को होगी 500 कारों की वुमन रैली
सिटी रिपोर्टर } रोटरीक्लब जयपुर नार्थ और गुलाब कौशल्य चेरिटेबल ट्रस्ट की ओर से सामाजिक सरोकारों के तहत ‘बेटी बचाओ बेटी पढ़ाओ’ का संदेश देने के लिए कार रैली का आयोजन होगा। रैली के मुख्य समन्वयक रोटे.सुधीर जैन गोधा ने बताया कि 19 मार्च को जवाहर सर्किल से सुबह 8 बजे यह रैली रवाना होगी जो जेएलएन मार्ग, रामनिवास बाग, हवामहल, सुभाष चौक होती हुई आमेर रोड पर राजस्थली रिसोर्ट में जाकर पूरी होगी। रवानगी समारोह के लिए मुख्यमंत्री वसुंधरा राजे, केंद्रीय टेक्सटाइल मंत्री स्मृति ईरानी, उच्च शिक्षा मंत्री किरण माहेश्वरी, सांसद रामचरण बोहरा को आमंत्रित किया गया है। इसमें महिलाओं के लिए विभिन्न तरह के अवॉर्ड्स जैसे बेस्ट डेकोरेटेड कार, बेस्ट स्लोगन, अरली कमिंग, सबसे ज्यादा रजिस्ट्रेशन वाली संस्था आदि रखे गए हैं। समापन पर सांस्कृतिक प्रोग्राम, सेल्फी जोन, अवॉर्ड सेरेमनी होगी। इस बार 500 कारों का लक्ष्य रखा गया है। लिम्का बुक आॅफ रिकॉर्ड्स के 380 कारों के रिकॉर्ड को तोड़ना है। लिम्का बुक आॅफ रिकॉर्ड्स की टीम भी साथ रहेगी।
hin_Deva hin_Deva